text: নালিতাবাড়ীতে উপজেলা পর্যায়ের অনুর্ধ্ব ১৭ বালক-বালিকা ফুটবল টূর্ণামেন্ট উদ্বোধন নালিতাবাড়ীতে উপজেলা পর্যায়ের অনুর্ধ্ব ১৭ বালক-বালিকা ফুটবল টূর্ণামেন্ট উদ্বোধন – BanglarKagoj.Net
  নালিতাবাড়ীতে উপজেলা পর্যায়ের অনুর্ধ্ব ১৭ বালক-বালিকা ফুটবল টূর্ণামেন্ট উদ্বোধন
  নালিতাবাড়ী (শেরপুর) : উপজেলা পর্যায়ে বঙ্গবন্ধু শেখ মুজিবুর রহমান জাতীয় গোল্ডকাপ ফুটবল টূর্ণামেন্ট বালক (অনুর্ধ্ব-১৭) ও বঙ্গমাতা ফজিলাতুন্নেছা মুজিব জাতীয় গোল্ডকাপ ফুটবল টূর্ণামেন্ট বালিকা (অনুর্ধ্ব-১৭) শুভ উদ্বোধন করা হয়েছে।
  ১১ সেপ্টেম্বর বুধবার বিকেলে কালাকুমা আলহাজ্ব আব্দুল খালেক মিনি স্টেডিয়ামে এ টূর্ণামেন্ট এর শুভ উদ্বোধনী খেলা অনুষ্ঠিত হয়। খেলার প্রথমদিনে স্বাগতিক ৫নং রামচন্দ্রকুড়া ইউনিয়ন ও ৩নং রাজনগর ইউনিয়ন অংশ নেয়। এতে রাজনগর ইউনিয়নকে ২-০ গোলে পরাজিত করে রামচন্দ্রকুড়া ইউনিয়ন বিজয়ী হয়।
  বিকেল চারটায় খেলা উদ্বোধন করেন উপজেলা নির্বাহী কর্মকর্তা ও উপজেলা ক্রীড়া সংস্থার সভাপতি আরিফুর রহমান। এসময় অন্যান্যের মধ্যে উপজেলা ক্রীড়া সংস্থার সাধারণ সম্পাদক চেয়ারম্যান ফারুক আহমেদ বকুল, চেয়ারম্যান খোরশেদ আলম খোকা, চেয়ারম্যান শহীদ উল্লাহ তালুকদার মুকুলসহ অন্যান্যরা উপস্থিত ছিলেন।